# Medlemsinfo/Nyhetsbrev

# Dagskurs om Standardbetingelser for tilvirkningskjøp i havbruksnæringen (STH 23)

Kontrakten er fremforhandlet av representanter fra oppdretts- og leverandørsiden på vegne av bransjen for å effektivisere og profesjonalisere kontraktspraksisen i havbruksnæringen. En balansert og god kontrakt er viktig for å sikre gjennomføring av prosjekter når noe ikke går som planlagt. En omforent kontrakt for næringen vil være veldig ressurssparende dersom mange tar den i bruk.

I forbindelse med utrullingen av kontrakten inviterer Sjømat Norge til kurs med praktisk innføring i standardkontraktens system. Kurset vil bli holdt av Christopher L. Sveen og Victoria Lunstøeng fra Advokatfirmaet Haavind. Christopher var oppmann i forhandlingene av kontrakten og har omfattende erfaring med utvikling og bruk av standardkontrakter i tilvirkningskjøp i en rekke ulike bransjer.

Kurset vil gjennomgå:

* Bakgrunnen og motivene for kontrakten
* Partenes grunnleggende forpliktelser og tilhørende fordeling av risiko
* Kontraktens hoved mekanismer for:
  + Endringer i leveransen
  + Fremdrift og forsinkelse
  + Feil og mangler ved leveransen
  + Betaling og kontantstrøm
* Risiko for skade og tilhørende forsikringsplikter
* Partenes forpliktelser og ansvar for innkjøp og underleveranser
* Praktisk veiledning i tilknytning til kontraktsadministrasjonen

I første omgang vil vi arrangere følgende fysiske kurs:

**Torsdag 21. mars, Oslo**,

Kl. 10-15:30, Næringslivets Hus, Middelthungate 27 – [link](https://eur03.safelinks.protection.outlook.com/?url=https%3A%2F%2Fevents.provisoevent.no%2Fnho%2Fevents%2Fdagskurs-sth23-oslo%2Fregister&data=05%7C02%7Cole.fretheim%40sjomatnorge.no%7C8de792c01475482d366508dc38564ba9%7C21be13a8b92f4a809cf317026d4a8118%7C0%7C0%7C638447190481328187%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=nl2dM2B0%2B%2Fj5Sh9XsSd9RP%2FVziFcJVKB815EBfZ6L5w%3D&reserved=0) til påmelding, med frist for påmelding 12. mars

**Torsdag** **4. april, Trondheim**,

Kl. 10-15:30, Tollbua, Brattørkaia 13B – [link](https://eur03.safelinks.protection.outlook.com/?url=https%3A%2F%2Fevents.provisoevent.no%2Fnho%2Fevents%2Fdagskurs-sth23-trondheim%2Fregister&data=05%7C02%7Cole.fretheim%40sjomatnorge.no%7C77def6c417f34dfa2c2008dc3846e702%7C21be13a8b92f4a809cf317026d4a8118%7C0%7C0%7C638447124367100923%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=QJRvBkajVGh%2BxaGEd35qZIX%2BNi4lhvz9uOLnO9fjKRU%3D&reserved=0) til påmelding, med frist for påmelding 18. mars

**Torsdag** **11. april, Bergen**,

Kl. 10-15:30, Sjømat Norge, Nordre Nøstekaien 1 – [link](https://eur03.safelinks.protection.outlook.com/?url=https%3A%2F%2Fevents.provisoevent.no%2Fnho%2Fevents%2Fdagskurs-sth-23-bergen%2Fregister&data=05%7C02%7Cole.fretheim%40sjomatnorge.no%7C8de792c01475482d366508dc38564ba9%7C21be13a8b92f4a809cf317026d4a8118%7C0%7C0%7C638447190481346648%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=uefSo7otiPoYtA%2BTwmlzP2%2B1xcuh663NXFBMNmr0S3s%3D&reserved=0) til påmelding, med frist for påmelding 25. mars

Alle som melder seg på kursene vil få tilsendt kursmateriell i forkant.

Kurset er gratis for medlemsbedrifter, men det vil også være mulig for andre bedrifter å delta. Jo flere som tar i bruk kontrakten, jo større blir "standardiseringseffekten" i bransjen.

**Etter påmeldingsfristen vil vi sende ut bekreftelse til de som har fått plass på kurset. Ikke nøl med å melde dere på!**

For å komme i kontakt med aktuelle personer i din bedrift, er vi avhengige av at dere videreformidler informasjonen til riktig målgruppe.

Dette kan f.eks. være forretningsutviklere (selgere, porteføljeansvarlige, kundeansvarlige), innkjøpere, prosjektledere, kontraktsansvarlige/business managers, kontrollere, jurister og andre beslutningstakere i kommersielle og kontraktaktuelle forhold.

**Gode grunner til å ta i bruk STH 23:**

* Forutsigbarhet: Fokus på å standardisere "alt" for å sikre en enhetlig kontraktspraksis over tid
* Fokus på å sikre fremdrift og gjennomførbarhet i prosjektene selv om det dukker opp overraskelser
* Fokus på en balansert og klar risikofordeling
* Fremforhandlet på vegne av en samlet bransje: For både kjøper og leverandør, for både små og store aktører